turjo4nis/wikipedia-bn-dump-20250701 huggingface dataset:
মৌলসমূহের ইলেকট্রন বিন্যাস (উপাত্ত পাতা)

এই পৃষ্ঠাটি স্বাভাবিক গ্যাসীয় পরমাণুগুলির তাঁদের স্বাভাবিক অবস্থার ইলেকট্রন বিন্যাস দেখায়। প্রতিটি পরমাণুর জন্য উপশক্তিস্তর প্রথমে সংক্ষিপ্ত আকার দেওয়া হয়েছে, তারপর সব উপ শক্তিস্তরগুলি লেখা হয়েছে, তারপর শক্তিস্তর প্রতি ইলেকট্রনের সংখ্যা লেখা হয়েছে। হ্যাসিয়ামের (মৌল ১০৮) পরের ইলেকট্রন বিন্যাস অনুমিত।

তথ্যসূত্র

পরমাণু
মৌলিক পদার্থের উপাত্ত পাতা
আবিষ্কারের যুগ

আবিস্কারের যুগ, বা অনুসন্ধানের যুগ (আনুমানিক ১৫শ শতাব্দীর শুরু থেকে সপ্তাদশ শতাব্দীর মাঝামাঝি), বলতে সেই সময়কে বুঝায় যার মাধ্যমে ইউরোপীয় সংস্কৃতি ব্যাপক সমুদ্র অভিযানের মাধ্যমে পুরো পৃথিবীতে ছড়িয়ে যায় এবং বিশ্বায়নের সূচনা করে। এটি সেই সময়কেও নির্দেশ করে যখন ইউরোপে উপনিবেশবাদ এবং বাণিজ্যবাদের ব্যাপক উত্থান ঘটে এবং বিভিন্ন দেশের জাতীয় নীতি হিসবে গৃহীত হয়। এসময় ইউরোপীয়দের কাছে অজানা অনেক নতুন নতুন ভূখণ্ড আবিষ্কার হয় যেখানে আগে থেকেই জনবসতির অস্তিত্ব ছিল। আর অইউরোপীয়দের কাছে এটা ছিল অজানা কোনো মহাদেশ থেকে আক্রমণকারীদের আগমনের শামিল।

অনুসন্ধানের ধারা শুরু হয় পর্তুগিজদের ১৪১৯ এবং ১৪২৭ সালে আটলান্টিক মহাসাগরের ম্যাদিরা ও আজোরো দ্বীপপুঞ্জ আবিষ্কার, ১৪৩৪ সালে আফ্রিকার উপকূল, ১৪৯৮ সালে ভারত আগমনের সমুদ্রপথ আবিষ্কার, স্পেনের রাজার সহয়তায় ১৪৯২ সাল থেকে ১৫০২ সাল পর্যন্ত ক্রিস্টফার কলম্বাসের আমেরিকা অভিযানের এবং মেগানলেসের ১৫১৯-১৫২২ সালের মধ্যে প্রথম পুরো পৃথিবী পরিভ্রমণের মাধ্যমে। এই সব আবিষ্কারগুলো আটলান্টিক,ভারত,প্রশান্ত মহাসাগরগুলোতে সমুদ্র অভিযান এবং আমেরিকা, এশিয়া, আফ্রিকা ও অস্টেলিয়াতে স্থল অভিযানের দিকে ধাবিত করে, যা ১৯শ শতাব্দী পর্যন্ত বজায় ছিল এবং শেষ হয় বিংশ শতাব্দীর মেরু অঞ্চল অনুসন্ধানের মাধ্যমে।

ইউরোপিয়ানদের এরকম অভিযানের মাধ্যমে বিশ্ব বাণিজ্যের এবং প্রাচীন বিশ্ব (ইউরোপ,এশিয়া,আফ্রিকা) ও নতুন বিশ্ব (আমেরিকা ও অস্টেলিয়া) এর সংযোগের মাধ্যমে উপনিবেশ সাম্রাজ্যের উত্থান ঘটে। পাশাপাশি  কলম্বিয়ান বিনিময়ের মাধ্যমে বৃক্ষ, পশু, খাদ্য, মানব জনসংখ্যা ( দাসসহ),সংক্রামক রোগ জীবাণু এবং সংস্কৃতি পূর্ব গোলার্ধ এবং পশ্চিম গোলার্ধের মাঝে বিনিময় ঘটে।

বৈশ্বিক বাস্তুসংস্থান, কৃষি ও সংস্কৃতিতে বিশ্বায়নের এই ঘটনা সবচেয়ে গুরত্বপূর্ণ। কারণ আবিষ্কারের যুগ এবং ইউরোপিয়ানদের অভিযানের পরেই পৃথিবীর বৈশ্বিক মানচিত্র তৈরি, নতুন বৈশ্বিক দৃষ্টিভঙ্গি সৃষ্টি এবং দূরবর্তী সভ্যতার কাছে আসার সুযোগ হয়। কিন্তু পাশাপাশি ইউরোশিয়া ও আফ্রিকায় নতুন রোগের আগমন ঘটে যা আগে ছিল না, এর সাথে ইউরোপ কর্তৃক স্থানীয়দের দাস বানানো, শোষণ করা, তাদের উপর আধিপাত্য বিস্তার করা হয় এবং উপনিবেশ স্থাপন করে। আর এর মাধ্যমে খ্রিস্টান মিশনারিদের দ্বারা খ্রিস্ট ধর্ম পৃথিবীব্যাপী ছড়িয়ে পরে।

পর্যালোচনা 

যুবরাজ হেনরির সহায়তায় পর্তুগিজরা প্রথম ১৪১৮ সাল থেকে আফ্রিকার আটলান্টিক উপকূলীয় এলাকা অনুসন্ধান শুরু করে। তারা কারভাল নামে নতুন হালকা জাহাজ তৈরি করে যা আরো বেশি পাল্লার এবং দ্রুত, পাশাপাশি এটা ছিলো খুব অল্প ও খুব বেশি বাতাসেও চলার উপযোগী ছিলো। ১৪৮৮ সালে বার্টোমুলো দিয়াজ এই পথে ভারত মহাসাগরে পৌঁছে

তথ্যসূত্র 

 
ইতিহাস
অন্বেষণ
ইউরোপীয় উপনিবেশবাদের ইতিহাস
এশিয়ায় ইউরোপীয় উপনিবেশ
ঐতিহাসিক যুগ
ইউরোপের ইতিহাস
ভূগোলের ইতিহাস
১৮শ শতাব্দীর আন্তর্জাতিক সম্পর্ক
অ্যালান ওয়াকার

এলেন অলাব ওয়াকার (জন্ম ২৪ আগস্ট ১৯৯৭) একজন নরওয়েজিয়ান রেকর্ড প্রযোজক এবং ডিজে; তার জন্ম যুক্তরাজ্যে। তিনি ২০১৫ সালের তার একক সঙ্গীত, ফেইডেড এর জন্য জনপ্রিয়।

জীবনের প্রথমার্ধ 
ওয়াকারের জন্ম ১৯৯৭ সালের ২৪শে আগস্ট ইংল্যান্ডের নর্থাম্পটনে। একজন ব্রিটিশ বাবা এবং একজন নরওয়েজিয়ান মায়ের ঘরে তার জন্ম হয়। দুই বছর বয়সে ওয়াকার তার দুই ভাইবোনকে নিয়ে নরওয়ের বার্গেনের ফানা শহরে চলে আসেন। তিনি মূলত কম্পিউটার গেম, গ্রাফিক ডিজাইন এবং প্রোগ্রামিংয়ে সবচেয়ে বেশি আগ্রহী ছিলেন  এবং তার শৈশব কেটেছে নিন্টেন্ডো হার্ডওয়্যার এবং প্লেস্টেশন এবং নিন্টেন্ডো গেমকিউবের মতো হোম কনসোলগুলির সাথে খেলে। 

২০১০ সালে, তিনি ড্যানিয়েলসেন মিডল বিদ্যালয়ে যান। বিদ্যালয়টি বার্গেনের কেন্দ্রস্থলে অবস্থিত একটি বেসরকারি খ্রিস্টান মাধ্যমিক বিদ্যালয়।  মাধ্যমিক বিদ্যালয়ে থাকাকালীন, তিনি সঙ্গীত তৈরি শুরু করেন।  প্রথমে, তিনি গান শুনতে ভালোবাসতেন, কিন্তু এ সম্পর্কে খুব কমই জানতেন। ফলস্বরূপ, তিনি ইউটিউব টিউটোরিয়াল দেখে সঙ্গীত এবং প্রযোজনা শেখা শুরু করেন।  ২০১৩ সালে, তিনি ড্যানিয়েলসেন মিডল উচ্চ বিদ্যালয়ে যাওয়া শুরু করেন। উচ্চ বিদ্যালয়ে থাকাকালীন তিনি প্রায়শই তার দাদা-দাদির বাগানে কাজ করতেন। তিনি ভাবতেন যে তিনি সঙ্গীতকে ক্যারিয়ারে পরিণত করতে পারবেন কিনা।  উচ্চ বিদ্যালয় থেকে পাস করে বের হওয়ার পর, তিনি পরিকল্পনা করেছিলেন হয় সেনাবাহিনীতে তার দেশের সেবা করবেন, নয়তো কাছাকাছি একটি মুদি দোকানে কাজ করবেন।

তথ্যসূত্র

বহিঃসংযোগ 

 
 
 

জীবিত ব্যক্তি
১৯৯৭-এ জন্ম
উদ্ধৃতি শৈলীতে নরওয়েজীয় ভাষার উৎস (no)
নরওয়েজীয় ইউটিউবার
ইলেকট্রনিক ডান্স মিউজিক ডিজে
ইলেকট্রো হাউজ সঙ্গীতজ্ঞ
এমটিভি ইএমএ বিজয়ী
প্রোগ্রেসিভ হাউজ সঙ্গীতজ্ঞ
নরওয়েজীয় রেকর্ড প্রযোজক
নরওয়েজীয় ডিজে
রিমিক্সার
ইউটিউব ভ্লগার
সঙ্গীত ইউটিউবার
মুখোশধারী সঙ্গীতজ্ঞ
সঙ্গীত সম্পর্কিত ইউটিউব চ্যানেল
আরসিএ রেকর্ডসের শিল্পী
সনি মিউজিকের শিল্পী
আবদুল গফুর মাহমুদ

এয়ার ভাইস মার্শাল (অবঃ) আবদুল গফুর মাহমুদ (এ জি মাহমুদ নামেও পরিচিত) (জন্মঃ ১৯৩৩ বা ১৯৩৪)  বাংলাদেশ বিমান বাহিনীর সাবেক প্রধান। তিনি জাপান এয়ারলাইন্স ফ্লাইট ৪৭২ (১৯৭৭) অপহরণ থেকে বন্দিদের মুক্তির বিষয়ে মধ্যস্থতা করেন।

কর্মজীবন 
আবদুল গফুর মাহমুদ পাকিস্তান বিমান বাহিনীর ডগলাস সি -৪৭ স্কাইট্রাইন ট্রান্সপোর্ট অ্যারিলিফ্ট বিমানের পরিবহন পাইলট ছিলেন। মুক্তিযুদ্ধ চলাকালে তিনি গিলগিটের উপকূলে উইং কমান্ডার হিসাবে দায়িত্ব পালন করেন। ৫ সেপ্টেম্বর ১৯৭৬ সাল থেকে ৮ ডিসেম্বর ১৯৭৭ সাল পর্যন্ত তিনি বাংলাদেশ বিমান বাহিনীর প্রধান ছিলেন।

১৯৭৭ সালে জাপানি লাল সেনা জাপান এয়ারলাইন্স ফ্লাইট ৪৭২ (১৯৭৭) জাপানী বিমানকে ভারতের উপর থেকে ছিনতাই করে এবং সেই বিমানকে পরে ঢাকায় অবতরন করতে বাধ্য করে জাপান সরকারের কাছে দাবি নামা পেশ করে। তিনি জিম্মি মুক্তি পেতে মধ্যস্থতা করেন। এর ফলে উড়োজাহাজটির ১৫১ জন জিম্মি আরোহীকে রক্ষা করা সম্ভব হয়।

সম্মাননা 
ওই ঘটনার স্বীকৃতি হিসেবে ২০১৭ সালে সাবেক এই বিমান বাহিনীর প্রধান এ জি মাহমুদকে ‘দি অর্ডার অব দ্য রাইজিং সান, গোল্ড অ্যান্ড সিলভার স্টার’ () সম্মান প্রদান করেছে জাপান সরকার। ১৯৭৬-১৯৭৭ সালে আবদুল গফুর মাহমুদ প্রেসিডেন্টের উপদেষ্টা হিসেবে কাজ করেন। এছাড়া তিনি ১৯৮২ থেকে ১৯৮৫ সাল পর্যন্ত খাদ্য, ত্রাণ ও পুনর্বাসন মন্ত্রী হিসেবে দায়িত্ব পালন করছেন।।

গ্রন্থপঞ্জি 
 মাই ডেসটিনি (আমার নিয়তি)- আত্মজীবনী।

তথ্যসূত্র 

বিমান বাহিনী প্রধান (বাংলাদেশ)
বাংলাদেশ বিমান বাহিনীর এয়ার মার্শাল
জীবিত ব্যক্তি
এরশাদের মন্ত্রিসভার সদস্য
১৯৩৪-এ জন্ম
ভারতীয় বংশোদ্ভূত বাংলাদেশী ব্যক্তি
কলকাতার ব্যক্তি
বাংলাদেশের খাদ্যমন্ত্রী
লুৎফুন নেসা খান

লুৎফুন নেসা খান হলেন একজন বাংলাদেশি রাজনীতিবিদ যিনি বাংলাদেশের ওয়ার্কার্স পার্টির রাজনীতির সাথে যুক্ত। তিনি  একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করেছেন। তিনি রাশেদ খান মেননের সহধর্মিণী।

তথ্যসূত্র

বাংলাদেশের ওয়ার্কার্স পার্টির রাজনীতিবিদ
একাদশ জাতীয় সংসদ সদস্য
রাজনীতিতে বাংলাদেশী নারী
জীবিত ব্যক্তি
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ
সদরউদ্দিন মুহাম্মাদ হোসেন

এয়ার ভাইস মার্শাল (অবঃ) সদরউদ্দিন মুহাম্মাদ হোসেন বীর প্রতীক বাংলাদেশ বিমান বাহিনীর ৫ম প্রধান। মুক্তিযুদ্ধ চলাকালীন তিনি মুক্তি বাহিনী ও ভারতীয় বিমান বাহিনীর মধ্যে যোগাযোগকারী কর্মকর্তা ছিলেন। স্বাধীনতা যুদ্ধে বিশেষ অবদানের জন্য বীর প্রতীক খেতাব পান।

কর্মজীবন

পাকিস্তান 
এয়ার ভাইস মার্শাল (অবঃ) সদরউদ্দিন মুহাম্মাদ হোসেন ১৯৫৯ সালে লোয়ার  টোপা ক্যাডেট কলেজ থেকে স্নাতক ডিগ্রি লাভের পর পাকিস্তান বিমান বাহিনীর যোদ্ধা পাইলট হিসেবে তার কর্মজীবন শুরু করেন। তিনি শীর্ষ ২০ ক্যাডেটদের মধ্যে একজন ছিলেন যারাদের মার্কিন যুক্তরাষ্ট্রের বিমান বাহিনীতে উন্নত প্রশিক্ষণের জন্য যুক্তরাষ্ট্রে পাঠানো হয়েছিল। ১৯৬৫ সালের ভারত-পাকিস্তান যুদ্ধের সময় ভারতীয় ফাল্যান্ড গানটসের দুইটি যুদ্ধ বিমান ভূপতিত করেন। ১৯৬৮ সালে তাকে স্কোয়াড্রন লিডার পদে পদোন্নতি দেওয়া হয় এবং সারগোদায় স্কোয়াড্রনের অধীনে ৩-বিমানের ফ্লাইটের অধিনায়ক হিসাবে দায়িত্ব পালন করা হয়।

বাংলাদেশে 
বীর প্রতীক সদরউদ্দিন মুহাম্মাদ হোসেন ৯ ডিসেম্বর ১৯৭৭ সাল থেকে ২১ জুলাই ১৯৮১ সাল পর্যন্ত বাংলাদেশ বিমান বাহিনীর ৫ম প্রধান ছিলেন। তিনি বাংলাদেশের বিমান বাহিনী ইতিহাসে সবচেয়ে কম বয়সী (৩৬ বছর বয়সে)  বিমান বাহিনী প্রধান ছিলেন। ১৯৭১ সালের এপ্রিল মাসে পাকিস্তান বিমান বাহিনী থেকে পদত্যাগ করেন। মুক্তিযুদ্ধ চলাকালীন তিনি মুক্তি বাহিনী ও ভারতীয় বিমান বাহিনীর মধ্যে যোগাযোগকারী কর্মকর্তা ছিলেন এবং ৬ নং সেক্টরে অবস্থান করতেন। ১৯৭১ সালে মুক্তিযুদ্ধের পর তাকে উইং কমান্ডার পদে উন্নীত করা হয়। তার পরের নিয়োগটি ছিল মস্কোতে অবস্থিত বাংলাদেশ দূতাবাসে। ১৯৭৩ সালে বাংলাদেশে ফিরে এসে বাংলাদেশ বিমান বাহিনী এয়ার অপারেশনস ও এয়ার ইন্টেলিজেন্সের পরিচালক হিসেবে দায়িত্ব পালন করেন। ১৯৭৭ সালে তাকে এয়ার কমডোর এবং বিমান বাহিনী প্রধান পদে উন্নীত হন।

ব্যক্তিগত জীবন 
সদরউদ্দিন মুহাম্মাদ হোসেন ১৯৯৬ সাল থেকে পরিবারের সাথে মার্কিন যুক্তরাষ্ট্রের টেক্সাসের স্টাফোর্ডের বসবাস করছেন। অবসর সময়ে তিনি পরিবারের সাথে ভ্রমণ ও নাতি নাতনিদের সাথে সময় কাটাতে পছন্দ করেন।

তথ্যসূত্র 

 

নড়াইল জেলার ব্যক্তি
বিমান বাহিনী প্রধান (বাংলাদেশ)
১৯৩৮-এ জন্ম
বাংলাদেশী সেনা কর্মকর্তা
জীবিত ব্যক্তি
বাংলাদেশ বিমান বাহিনীর এয়ার মার্শাল
মুক্তিবাহিনীর কর্মকর্তা
স্বরূপ দত্ত

স্বরূপ দত্ত (২২ জুন ১৯৪১–২২ জুন ১৯৪১) হলেন একজন ভারতীয় অভিনেতা। তার পুত্র সারণ দত্ত হলেন একজন চলচ্চিত্র পরিচালক।

প্রারম্ভিক জীবন
স্বরূপ দত্ত ১৯৪১ সালের ২২ জুন জন্মগ্রহণ করেন। ১৯৫৮ সালে তিনি সাউথ পয়েন্ট স্কুল থেকে ম্যাট্রিকুলেশন পাস করেন। এরপর রামকৃষ্ণ মিশন বিদ্যামন্দির থেকে ইন্টারমিডিয়েট পাস করেন তিনি। তারপর তিনি সেন্ট জেভিয়ার্স কলেজ থেকে অর্থনীতিতে স্নাতক ডিগ্রি লাভ করেন

কর্মজীবন
বিদ্যালয়ে পড়াকালীন সময় থেকেই তার সাথে উৎপল দত্তের পরিচয় ঘটে। তিনি উৎপল দত্তের সাথে মঞ্চে অভিনয় করেছেন। ১৯৬৮ সালে মুক্তিপ্রাপ্ত তপন সিংহ পরিচালিত আপনজন চলচ্চিত্রের মাধ্যমে তার রূপালি পর্দায় অভিষেক ঘটে। চলচ্চিত্র সেরা বাংলা পূর্ণদৈর্ঘ্য চলচ্চিত্র হিসেবে জাতীয় চলচ্চিত্র পুরস্কার জিতেছিল। তিনি ষাটের দশকের শেষভাগ ও সত্তরের দশকে অনেক ভারতীয় বাংলা চলচ্চিত্রে মুখ্য চরিত্রের পাশাপাশি অন্যান্য চরিত্রে অভিনয় করেছেন। ১৯৭১ সালে তিনি জয়া বচ্চনের (তখন জয়া ভাদুড়ি) বিপরীতে হিন্দি ভাষার চলচ্চিত্র উপহার এ অভিনয় করেন। তিনি ২০১৯ সালের ১৭ জুলাই ৭৮ বছর বয়সে মৃত্যুবরণ করেন।

উল্লেখযোগ্য চলচ্চিত্র
 আপনজন
 মেঘ ও রৌদ্র
 সাগিনা মাহাতো
 উপহার
 অন্ধ অতীত
 হারমোনিয়াম
 এখনই
 সংসারের ইতিকথা
 বিষবৃক্ষ
 কোনি
 পিতা-পুত্র
 স্বর্ণশিখর প্রাঙ্গনে
 মা ও মেয়ে
 পাপ পুণ্য
 ওরা চারজন
 সাধারণ মেয়ে

তথ্যসূত্র

বহিঃসংযোগ
 

১৯৪১-এ জন্ম
২০১৯-এ মৃত্যু
ভারতীয় চলচ্চিত্র অভিনেতা
কলকাতার অভিনেতা
পশ্চিমবঙ্গের অভিনেতা
হিন্দি চলচ্চিত্র অভিনেতা
বাংলা চলচ্চিত্র অভিনেতা
কলকাতা বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় অভিনেতা
ফুরফুরা (গ্রাম)

ফুরফুরা ভারতের পশ্চিমবঙ্গের হুগলি জেলার শ্রীরামপুর মহকুমার জাঙ্গিপাড়া সমষ্টি উন্নয়ন ব্লকের একটি গ্রাম। গ্রামটি ফুরফুরা দরবার শরীফের জন্য পুরো উপমহাদেশে বিখ্যাত হয়ে আছে। ধর্মীয় ও আধ্যাত্মিক কারণে এই গ্রামে বছরে বহু দর্শনার্থী আসে। বিশেষ করে যখন পীরের মেলা চলে, তখন বহু মানুষ এই গ্রামে যাতায়াত করে। এই গ্রামে ৬০০০ এর বেশী মানুষ বসবাস করে, গ্রামে একটি সরকারি গ্রামীণ হাসপাতাল রয়েছে যেখানে বিনামূল্যে চিকিৎসা সেবা প্রদান করা হয়।

ইতিহাস
১৩৭৫ সালে জনৈক মুকলিশ খান কর্তৃক নির্মিত একটি মসজিদকে কেন্দ্র করে এই গ্রামের ইতিহাস শুরু হয়। 
উল্লেখ্য, সেইসময়ে এক ক্ষত্রিয় রাজা এখানে রাজত্ব করত। রাজত্বকালে শাহ কবির হালিবি ও করমুদ্দিন নামে দুই মুসলিম সৈন্য এই ক্ষত্রিয় রাজার বিরুদ্ধে যুদ্ধ করে বিজয় লাভ করে।অন্য বর্ণনায় ৪ মুসলিম ভ্রাতা যুদ্ধ করে শহীদ হন।তাঁদেরকে ফুরফুরার ইতিহাসে ‘গন্জে শুহাদা’ বলা হয়।বিজয়ের পর যে আনন্দোৎসব করা হয়েছিল সে উৎসবকে ফার্সি ভাষায় ‘ফররে ফরাহ’ বলা হয়।কালের পরবর্তনের সাথে সাথে ‘ফররে ফরাহ’ শব্দ ফুরফুরা-তে পরিণত হয়।(সূত্রঃ ফুরফুরার ইতিহাসঃ ইশাআতে ইসলাম কুতুবখানা, মার্কাযে ইশাআতে ইসলাম, ফুরফুরা দরবার, ২/২, দারুস সালাম, মীরপুর ঢাকা, বাংলাদেশ) তাদের সমাধি আজও হিন্দু ও মুসলমান উভয় ধর্মের লোকের কাছে খুব পবিত্র।

বর্তমানে ১৮৪৫ সালে জন্ম নেওয়া পীর আবু বকর সিদ্দিকী ও তার পাঁচ ছেলে পাঁচ ছেলে আবদুল হাই সিদ্দিকী, আল্লামা আবু জাফর সিদ্দিকী, আবদুল কাদের সিদ্দিকী, নাজমুস সায়াদাত সিদ্দিকী ও জুলফিকার আলী সিদ্দিকীর মাজার রয়েছে। এসমস্ত মাজারের জন্য এই গ্রামটি ধর্মভিত্তিক পর্যটক ও পবিত্র স্থান বলে বিবেচিত হয়ে আসছে। এই পাঁচ পীর এই গ্রাম সহ অনন্য গ্রামে বহু শিক্ষাপ্রতিষ্ঠান ও দাতব্য প্রতিষ্ঠান নির্মাণ করেছেন। এই গ্রামে প্রতিবছর বাংলা বর্ষপঞ্জির ফালগুন মাসের ২১, ২২ ও ২৩ তারিখ দরবার শরীফের জলসা অনুষ্ঠিত হয়।

জনসংখ্যার উপাত্ত
এই গ্রামে ৬০০০ এর বেশী মানুষ বসবাস করে। মুসলিম সংখ্যা বেশী হলেও এই গ্রামে হিন্দু সম্প্রদায়ের অস্তিত্ব রয়েছে।

শিক্ষা ব‍্যবস্থা
এই গ্রামে স্কুল, কলেজ ও মাদ্রাসা শিক্ষাব্যবস্থা বিদ্যমান আছে। আলিয়া ও কওমি মাদ্রাসা রয়েছে, এসব প্রতিষ্ঠানের কিছু স্থানীয় পীরেরা তৈরি করেছিলো।

স্বাস্থ্যসেবা
ফুরফুরা শরীফের একটি সরকারি গ্রামীণ হাসপাতাল রয়েছে যেখানে বিনামূল্যে চিকিৎসা করা হয়।

তথ্যসূত্র

ফুরফুরা দরবার শরীফ
হুগলি জেলার গ্রাম
ওয়েব উন্নয়নকারী

ওয়েব ডেভেলপার ওয়েব সার্ভারে জমা রাখা তথ্য বা ডাটা ইন্টারনেট ও ওয়েব ব্রাউজারের মাধ্যমে দর্শন যোগ্য করার জন্য সফটওয়্যার বা ওয়েবসাইট তৈরী করে। ওয়েব ডেভেলপার ওয়েব ডিজাইনারের নকসা বা চিত্র অনুসরণ করে ওয়েবসাইট বা সফটওয়্যার তৈরী করে। একজন ওয়েব ডেভেলপার ওয়েবসাইট তৈরীর কলাকৌশল সম্পর্কে গভীর জ্ঞান থাকে।

ওয়েবসাইট তৈরী বা ওয়েব ডেভেলাপমেন্ট পদ্ধতি অনুসারে তিন (৩) ধরনের ওয়েব ডেভেলপার রয়েছে -

 ফ্রন্ট-এন্ড ওয়েব ডেভেলপার
 ব্যাক-এন্ড ওয়েব ডেভেলপার
 ফুল স্ট্যাক ওয়েব ডেভেলপার

তথ্যসূত্র 

সফটওয়্যার নির্মাণ
ওয়েব ডেভেলপমেন্ট
জঁ রাসিন

জঁ রাসিন (; ২২শে ডিসেম্বর, ১৬৩৯ - ২১শে এপ্রিল ১৬৯৯) ১৭শ শতকের একজন ফরাসি নাট্যকার। তাঁকে ধ্রুপদী ফরাসি বিয়োগান্ত নাটকের সেরা নাট্যকার হিসেবে গণ্য করা হয়। মোলিয়ের ও পিয়ের কর্নেইয়ের পাশাপাশি তিনি ১৭শ শতাব্দীতে ফ্রান্সের তিনজন প্রধান নাট্যকারের একজন। নাটকের পাশাপাশি তিনি কাব্য রচনা করেন এবং ফ্রান্সের রাজা ১৪শ লুইয়ের দরবারে ইতিহাস-লেখক হিসেবেও দায়িত্ব পালন করেন। ফ্রান্সের ছোট শহর লা ফের্তে-মিলোঁতে জন্মগ্রহণ করা রাসিন শৈশবেই তাঁর বাবা-মাকে হারান ও বাবার দিকের মাতাপিতামহের কাছে বড় হন। ছোটবেলাতেই তিনি সাহিত্য ও ধ্রুপদী সাহিত্যকর্মগুলির প্রতি অনুরক্ত ছিলেন। তিনি প্যারিসের উপকণ্ঠে অবস্থিত মর্যাদাবাহী পর-রোয়াইয়াল দে শঁ নামক খ্রিস্টান মঠটির বিদ্যালয়ে শিক্ষালাভ করেন ও সেখানে প্রাচীন গ্রিক ও রোমান লেখকদের রচনার কদর করতে শেখেন। সেখানকার শিক্ষকেরা ক্যাথলিক মণ্ডলীর একটি উপশাখা ইয়ানসেনবাদের অনুসারী ছিলেন, যাদের মানব-প্রকৃতি সম্পর্কিত নিরাশাবাদী দৃষ্টিভঙ্গির ছাপ পরবর্তীতে রাসিনের রচনায় দেখতে পাওয়া যায়, যদিও রাসিন নিজেই তাদের কৃচ্ছতাবাদী জীবনাদর্শ পরিত্যাগ করে মঞ্চনাটকের চাকচিক্যময় জগতে প্রবেশ করেছিলেন। ধ্রুপদী ভাষাগুলিতে পাণ্ডিত্য ও কাব্যিক প্রতিভার মেলবন্ধন পরবর্তীতে নাট্যকার হিসেবে রাসিনের সফলতার ভিত্তি স্থাপন করে।

রাসিন প্রথমে আইন নিয়ে পড়াশোনা করলেও পরে নাটক লেখাকেই কর্মজীবনের উপজীব্য করেন ও এ ক্ষেত্রে সফলতার সন্ধানে প্যারিসে পাড়ি জমান। এসময় তিনি জঁ দ্য লা ফোঁতেনের সাথেও সখ্যতা গড়ে তোলেন। ১৬৬৪ সালে বিয়োগান্ত নাটক লা তেবাইদ (থিবীয় জাতি) ছিল রাসিনের প্রথম প্রকৃত অর্থে সফল মঞ্চনাটক। তবে বিখ্যাত অভিনেতা ও নাট্যকার মোলিয়েরের সাথে একত্রে কাজ করেই তিনি পাদপ্রদীপের আলোয় চলে আসেন। শুরুতে সমস্যাসঙ্কুল পথ পাড়ি দিলেও শেষ পর্যন্ত রাসিন তার নিজস্ব স্বতন্ত্র শৈলী খুঁজে পান। তাঁর রচনার চরিত্রগুলি আবেগিক তীব্রতা ও মানসিক গভীরতার অধিকারী হয়ে থাকে। রাসিনের অন্যান্য প্রধান সাহিত্যকর্মগুলির মধ্যে আছে তাঁর সেরা সৃষ্টি অঁদ্রোমাক (১৬৬৭), ফেদ্র ও ব্রিতানিকুস। লেখালেখি করে আর্থিকভাবে স্বনির্ভর হবার পরে ১৬৭২ সালে রাসিন আকাদেমি ফ্রঁসেজের সদস্য নির্বাচিত হন ও ১৭৮৪ সালে ফ্রান্সের রাজার কাছ থেকে একটি অভিজাত উপাধি লাভ করেন। এর কয়েক বছর পরে তিনি নাটক লেখালেখিতে যতি টেনে রাজা ১৪শ লুইয়ের রাজদরবারে ইতিহাস লেখকের পদে কাজ করা শুরু করেন এবং রাজার সামরিক অভিযানগুলি সম্পর্কে লেখেন। রাণীর অনুরোধে আবারও নাটক লেখায় ফিরে এসে এস্তের ও আতালি নাটকগুলি লেখেন। ১৬৯৯ সালের যকৃতের কর্কটরোগে (ক্যান্সার) আক্রান্ত হয়ে প্যারিসে মৃত্যুবরণ করেন। ছোটবেলার বিদ্যালয় পর-রোয়াইল মঠে তাঁকে সমাধিস্থ করা হয়। মঠটি ধ্বংস হবার পরে তাঁর সমাধি প্যারিসে স্থানান্তর করা হয়।

রাসিনের নাটকগুলি বিয়োগবিধুরতা, পরিশীলিত ভাষা এবং মানুষের তীব্র অনুভূতি ও নৈতিকতার অনুসন্ধানের জন্য সমাদৃত। রাসিন তার নাটকগুলিতে প্রায়ই রোমান ও গ্রিক পুরাণ থেকে অনুপ্রেরণা নিয়েছেন। এগুলি আজও অধ্যয়ন ও মঞ্চায়ন করা হয়।

তথ্যসূত্র

১৬৩৯-এ জন্ম
১৬৯৯-এ মৃত্যু
লাতিন ভাষার লেখক
১৭শ শতকের ফরাসি কবি
ফরাসি রোমান ক্যাথলিক
ফ্রান্সে ক্যান্সারে মৃত্যু
যকৃতের ক্যান্সারে মৃত্যু
শিল্প ও সাংগঠনিক মনোবিজ্ঞান

শিল্প মনোবিজ্ঞান হল মনোবিজ্ঞানের যে শাখায় শিল্প-কারখানা ও ব্যবসা ক্ষেত্রে সংঘটিত মানব আচরণের বিজ্ঞানভিত্তিক ব্যাখ্যা প্রদান করে। শিল্প মনোবিজ্ঞান বিশেষভাবে শিল্প-কারখানা ও ব্যবসায় প্রতিষ্ঠানে নিযুক্ত ব্যক্তিদের আচরণ আলোচনা করলেও সাধারনভাবে এর পরিসর আরও বিস্তত। যেমন সরকারি অফিস,  আধা সরকারি অফিস বা স্বায়ত্বশাসিত প্রশাসনিক প্রাতিষ্ঠানের কার্যকলাপও শিল্প মনোবিজ্ঞানের আওতায় পড়ে। অতএব, ব্যাপক অর্থে শিল্প মনোবিজ্ঞানকে মানুষের কার্যকলাপ সংক্রান্ত বিজ্ঞান বলা চলে।

শিল্প মনোবিজ্ঞানের লক্ষ্য 
শিল্প মনোবিজ্ঞানের প্রধান লক্ষ্য হচ্ছে শিল্প-কারখানায় উৎপাদন বৃদ্ধিতে সহায়তা করা।  উৎপাদনের পরিমানগত এবং গুনগত মানের সমৃদ্ধি সাধন করা। যেহেতু এটি একটি মনোবিজ্ঞান তাই উৎপাদনের সাথে জড়িত কর্মচারীদের সকল আচরণ যেমন দক্ষতা, মনোবল, কর্মসন্তুষ্টি পর্যালোচনা করে। সঠিক ব্যক্তিদের নির্বাচন, সুষ্ঠ প্রশিক্ষণ এবং কর্ম প্রেরণা সৃষ্টি করাই শিল্প মনোবিজ্ঞানের উদ্দেশ্য। এমনকি কর্মচারীদের সমস্ত অভিযোগ শ্রবণ করে মালিকের মতামত নিয়ে উভয়ের মধ্যে সুসম্পর্ক সৃষ্টি করাও শিল্প মনোবিজ্ঞানের কাজ।

শিল্প মনোবিজ্ঞানের বিষয়বস্তু 
শিল্প মনোবিজ্ঞানের সংক্ষিপ্ত বিষয়বস্তু তুলে ধরা হল:

 কর্ম ও কর্মী বিশ্লেষণ ( Job and Worker analyses)
 কর্মচারী নির্বাচন ( Personnel selection)
 শিল্পে প্রশিক্ষণ ( Training in industry)
 প্রকৌশল মনোবিজ্ঞান ( Engineering psychology)
 কর্মদক্ষতা ও ক্লান্তি ( Efficiency and Fatigue)
 শৈল্পিক দুর্ঘটনা (Industrial Accident)
 শিল্পে মানবিক সম্পর্ক (Human relation in industry)
 কর্মসন্তুষ্টি ও কর্মচারী মনোবল ( Job satisfaction and employee morale)
 বিজ্ঞাপন ও ভোক্তা জরিপ ( Advertising and consumer survey)
 শিল্প মনোবিজ্ঞানের গবেষণা ( Research in Industrial psychology)

শিল্প মনোবিজ্ঞানের ঐতিহাসিক পটভূমি 
শিল্প মনোবিজ্ঞানের জন্ম ও বিকাশের সাথে যে সব মনোবিজ্ঞানী জড়িত ছিলেন তাঁদের মধ্যে স্কট ( W.D Scott) এর নাম বিশেষভাবে উল্লেখযোগ্য.

তথ্যসূত্র 

মনোবিজ্ঞানের শাখা
শিল্প ও সাংগঠনিক মনোবিজ্ঞান
ফলিত মনোবিজ্ঞান
আচরণমূলক বিজ্ঞান
ব্যবস্থাদি মনোবিজ্ঞান
কর্মক্ষেত্র
সানডে চিজোবা

সানডে চিজোবা এনওয়াদিয়ালু (; জন্ম: ১০ অক্টোবর ১৯৮৯; সানডে চিজোবা নামে সুপরিচিত) হলেন একজন নাইজেরীয় পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব রহমতগঞ্জের হয়ে আক্রমণভাগের খেলোয়াড় হিসেবে খেলেন। তিনি মূলত আক্রমণভাগের খেলোয়াড় হিসেবে খেলে থাকেন।

২০১০–১১ মৌসুমে, নাইজেরীয় ক্লাব ক্রাউনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১১–১২ মৌসুমে তিনি বাংলাদেশী ক্লাব মুক্তিযোদ্ধা সংসদে যোগদান করেছেন। মুক্তিযোদ্ধা সংসদে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি মুক্তিযোদ্ধা সংসদ, চার্চিল ব্রাদার্স এবং ঢাকা আবাহনীর হয়ে খেলেছেন। ২০২১–২২ মৌসুমে, তিনি ঢাকা আবাহনী হতে বাংলাদেশী ক্লাব রহমতগঞ্জে যোগদান করেছেন।

ব্যক্তিগতভাবে, চিজোবা বেশ কিছু পুরস্কার জয়লাভ করেছেন, যার মধ্যে ২০১৮ বাংলাদেশ ফেডারেশন কাপের শীর্ষ গোলদাতার পুরস্কার জয় অন্যতম। দলগতভাবে, চিজোবা এপর্যন্ত ৩টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন।

প্রারম্ভিক জীবন
সানডে চিজোবা এনওয়াদিয়ালু ১৯৮৯ সালের ১০ই অক্টোবর তারিখে নাইজেরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 

১৯৮৯-এ জন্ম
জীবিত ব্যক্তি
ফুটবল ফরোয়ার্ড
নাইজেরীয় ফুটবলার
আবাহনী লিমিটেডের (ঢাকা) ফুটবলার
চার্চিল ব্রাদার্স ফুটবল ক্লাব গোয়ার খেলোয়াড়
বাংলাদেশে প্রবাসী ফুটবলার
আই-লিগের খেলোয়াড়
রহমতগঞ্জ এমএফএস-এর ফুটবলার
বাংলাদেশ ফুটবল প্রিমিয়ার লিগের খেলোয়াড়
নাইজেরীয় পুরুষ ফুটবলার
পুরুষ ফুটবল ফরোয়ার্ড
মোহামেডান স্পোর্টিং ক্লাবের (ঢাকা) ফুটবলার
মুক্তিযোদ্ধা সংসদ ক্রীড়া চক্রের ফুটবলার
শেখ জামাল ধানমন্ডি ক্লাবের ফুটবলার
মার্কোস ভিনিসিয়াস ডি কোস্তা সোয়ারেস

মার্কোস ভিনিসিয়াস একজন ব্রাজিলীয় আক্রমণভাগের ফুটবলার।তিনি বাংলাদেশ ফুটবল প্রিমিয়ার লিগের ক্লাব বসুন্ধরা কিংসের হয়ে খেলেন।

তথ্যসূত্র

জীবিত ব্যক্তি
১৯৯১-এ জন্ম
ব্রাজিলীয় ফুটবলার
ফুটবল ফরোয়ার্ড
বসুন্ধরা কিংসের ফুটবলার
থাই লিগ ১-এর খেলোয়াড়
ব্রাজিলীয় পুরুষ ফুটবলার
পুরুষ ফুটবল ফরোয়ার্ড
ব্রাজিলীয় প্রবাসী ফুটবলার
হৃদয়ের রংধনু

হৃদয়ের রংধনু হল একটি বাংলাদেশি চলচ্চিত্র, যেটি পরিচালনা করেছেন রাজীবুল হোসেন ও চলচ্চিত্রটির গল্প লিখেছেন কায়েস চৌধুরী। চলচ্চিত্রটিতে অভিনয় করেছেন মিনা পেটকোভিচ, শামস কাদির, মুহতাসিম স্বজন, খিং সাই মং মারমাসহ আরো অনেকে।

অভিনয়ে
 মিনা পেটকোভিচ
 শামস কাদির
 মুহতাসিম স্বজন
 খিং সাই মং মারমা
 শিমুল খান
 রাজীবুল হোসেন 
 লুসি তৃপ্তি গোমেজ
 মাখিং মারমা
 সাদিয়া মাহি
 রায়হান শশী

মুক্তি
চলচ্চিত্রটি ২০১৯ সালের ২২ ফেব্রুয়ারি প্রেক্ষাগৃহে মুক্তি পায়।

পুরস্কার
 ভারতের আগ্রায় ২০১৯ সালের ১৫ থেকে ১৭ নভেম্বর অনুষ্ঠিত গ্লোবাল তাজ আন্তর্জাতিক চলচ্চিত্র উৎসবে সেরা সিনেমাটোগ্রাফি পুরস্কার।

তথ্যসূত্র

বহিঃসংযোগ

 

২০১৯-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বর্জ্য ধারক

বর্জ্য ধারক অস্থায়ীভাবে বর্জ্য সংরক্ষণের জন্য একটি পাত্র।  যা সাধারণত শক্ত ধাতু বা প্লাস্টিকের সাহায্যে তৈরি।  কিছু সাধারণ ময়লা ধুলোবিশেষ, আবর্জনাসহ  যে কোনো উচ্ছিষ্ট অংশ থেকে পরিবেশকে পাত্রের মাধ্যমে পরিষ্কার-পরিচ্ছন্ন রাখা যায়।  বাংলা ভাষায়  এটি "আবর্জনার ঝুড়ি", "ময়লার ঝুড়ি" এবং "বিন"  হিসেবে পরিচিত। আমেরিকান ইংরেজি ব্যবহারে "ট্র্যাশ" এবং "ক্যান" হিসেবে এটি পরিচিত।  "গার্বেজ" বলতে বিশেষ করে খাদ্য বর্জ্যকে  বা সাধারণভাবে পৌরসভার কঠিন বর্জ্যের উল্লেখ করতে পারে। ১৮৭৫ সালে প্রথম বাড়িতে আবর্জনা এ পদ্ধতিতে সংরক্ষণ করে ফেলে দেয়ার প্রথা বিন্দু ব্রিটেনে চালু করা হয়।

জনসাধারণের বর্জ্য সংগ্রহ 

অনেক শহর ও শহরগুলিতে জনসাধারন বর্জ্য সংগ্রহকারী পরিসেবা নিয়মিত বাসা-বাড়ি থেকে সংগ্রহ করে এসব পাত্রে ফেলে । পরে এ ধারকের আবর্জনা ট্রাকে লোড করা হয় এবং পৌর এলাকা বা শহরের নির্দিষ্ট আবর্জনা ভূমিতে  ফেলা হয়। পরে সুবিধাজনক মৌসুমে এগুলো বিশেষ প্রক্রিয়ায় ধ্বংস করা হয়। পরবর্তীতে ধ্বংসবাশেষ জৈব সার হিসেবেও ব্যবহার হয়। গৃহস্থালি বর্জ্য পাত্র যেসস ধরনের হতে পারে-

 ট্র্যাশ ক্যান, ধাতু বা প্লাস্টিক গঠিত বর্জ ধারক 
 চাকা বিহীন, হালকা, মোবাইল প্লাস্টিকের পাত্র 

শহরের বেশিরভাগ বাসা-বাড়িতে প্রতিটি পরিবারেই বারবার ব্যবহার করা যায় এমন ধরনের আলাদা বর্জ ধারক থাকে।   

বাণিজ্যিক সড়কে বর্জ্যের পাত্র তুলনামূলক বড় হয়।

লিটার বর্জ্য 

জনসাধারণের কোলাহরপূর্ণ  এলাকার মধ্যে বিশেষ করে পার্কসহ অন্যান্য স্থানে বর্জ ধারক কিছুটা ভিন্ন হয়। এগুলো অনেক সময় ভূগর্ভস্থ সংযোগ দেয়া হয়। যাতে পাত্রে যা বর্জ রাখা হবে তা স্বযংক্রিয়ভাবে শেষ হয়ে যা। এছাড়া উন্নত দেশগুলোতে জনসাধারণের কোলাহলপূর্ণ এলাকা নির্ধিষ্ট স্থানে বর্জ ফেলতে লিটার বিন নামের বর্জ ধারকে নকশা করা হয়। যাতে করে সবাই সেখানে বর্জ ফেলতে উৎসাহিত হয়।  ।

রূপক 

"গার্বেজ পাত্র" শব্দটি সিদ্ধান্ত নেওয়ার একটি মডেলের জন্য ব্যবহার করা হয়, সিদ্ধান্ত গ্রহণের " গার্বেজ ক্যান মডেল "। এটি বিশাল সামগ্রিক অনিশ্চয়তার মধ্যে সিদ্ধান্ত নেওয়ার ক্ষেত্রে উদ্বিগ্ন, যার ফলে দূরবর্তী দৃষ্টিকোণ থেকে উদ্বেগজনক হতে পারে এমন সিদ্ধান্ত নিতে পারে।

একটি " ট্র্যাশ ক্যান" রূপকটি প্রায়ই কম্পিউটার অপারেটিং সিস্টেম ডেস্কটপ এনভায়রনমেন্টগুলিতে ব্যবহৃত হয় কারণ একটি স্থান ফাইল মুছে ফেলার পর ওই ট্রাশ বক্সে সেটি জমা হয়।

"বর্জ্য ঝুড়ি" শব্দটি মাঝে মাঝে শ্রেণিবিন্যাসে ব্যবহৃত হয় যা কিছু অ-জেনেটিক মানদণ্ডের উপর ভিত্তি করে এমন গোষ্ঠীগুলিকে বোঝায়।  জোসেফ গ্রীনবার্গ ব্যক্তি বা তার অঞ্চলকে বর্জ্যস্থান" বলা হয়, কারণ তার নাম আফ্রিকার ভাষাগুলির সাথে মিলে যাওয়ায় এটি প্রচলন হয়।

আরও দেখুন

তথ্যসূত্র

বহিঃসংযোগ 

     
 পাবলিক স্পেস পুনর্ব্যবহারযোগ্য জন্য বর্জ্য ডিজাইন উদাহরণ 

অপর্যালোচিত অনুবাদসহ পাতা
পরিবেশ ও সমাজ
পরিবেশ
সড়কের সরঞ্জাম
প্রেম আমার ২

প্রেম আমার ২ হল ভারত-বাংলাদেশ যৌথ প্রযোজনায় নির্মিত একটি চলচ্চিত্র, যেটি পরিচালনা করেছেন বিদুলা ভট্টাচার্য। চলচ্চিত্রটিতে মুখ্য ভূমিকায় অভিনয় করেছেন আদৃত রায় ও পূজা চেরি।

কাহিনি সংক্ষেপ
অপূর্বা (পূজা চেরি) ও জয় (আদৃত রায়) কলেজে পড়াকালীন সময়ে একে অন্যের প্রেমে পড়ে। জয়কে পারিবারিক কারণে আলাদা হতে হয় অপূর্বার থেকে। এরপর অপূর্বার সাথে বিয়ে ঠিক হয় আরেক জনের। এভাবে এগিয়ে যায় চলচ্চিত্রের গল্প।

অভিনয়ে
 আদৃত রায় - জয় চৌধুরী
 পূজা চেরি - অপূর্বা চৌধুরী
 সৌরভ দাস - সৌম্য
 নাদের চৌধুরী
 বিশ্বজিৎ চক্রবর্তী
 চম্পা
 রাফসান শাহরিয়ার
 সুভদ্রা
 সৃষ্টি পাণ্ডে
 জান্নাতুন নুর মুন

মুক্তি
চলচ্চিত্রটি ২০২০সালের ৭ ফেব্রুয়ারি ভারতে মুক্তি পায়। এরপর ১৪

ফেব্রুয়ারি চলচ্চিত্রটি মুক্তি পায় বাংলাদেশে।

তথ্যসূত্র

বহিঃসংযোগ

২০১৯-এর চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
ভারতীয় চলচ্চিত্র
জাজ মাল্টিমিডিয়া'র চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলা ভাষার ভারতীয় চলচ্চিত্র
লাইভ ফ্রম ঢাকা

লাইভ ফ্রম ঢাকা হল ২০১৯ সালের একটি বাংলাদেশি চলচ্চিত্র। চলচ্চিত্রটিতে মুখ্য ভূমিকায় অভিনয় করেছেন মোস্তফা মনোয়ার ও তাসনোভা তামান্না।

অভিনয়ে
 মোস্তফা মন্ওয়ার - সাজ্জাদ
 তাসনোভা তামান্না - রেহানা
 তানভীর আহমেদ চৌধুরী	
 মোশাররফ হোসেন	
 রনি সাজ্জাদ	
 শিমুল জয়	
  উজ্জ্বল	
 আলী আফজাল

মুক্তি
চলচ্চিত্রটি ২০১৯ সালের ২৯ মার্চ প্রেক্ষাগৃহে মুক্তি পায়।

তথ্যসূত্র

বহিঃসংযোগ

 

২০১৯-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
২০১০-এর দশকের বাংলা ভাষার চলচ্চিত্র
২০১৬-এর চলচ্চিত্র
বাংলা ভাষার বাংলাদেশী চলচ্চিত্র
সেরা চলচ্চিত্র বিভাগে মেরিল-প্রথম আলো সমালোচক পুরস্কার বিজয়ী